Diari Oficial de la Generalitat Valenciana


Sumari del DOGV 472, del 24-11-1986 (1986/807597)

ORDRE de 12 de novembre de 1986, de la Conselleria de Sanitat i Consum, per la qual es regula la concessió de subvencións destinades a Centres de Planificació Familiar.
------------------------------------------------------------------------------------------------------------------------------------------------------------------------

### Dades del document

Número de DOGV
:   472

Data del DOGV
:   24-11-1986

Secció del DOGV
:   ALTRES DISPOSICIONS

Número del document
:   1986/807597


Data del document
:   12-11-1986

Organisme emissor
:   Conselleria de Sanitat i Consum

Tipus de document
:   Ordre

Ordre de 12 de novembre de 1986, de la Conselleria de Sanitat i Consum, per la qual es regula la concessió de subvencions destinades a Centres de Planificació Familiar.  
La Generalitat Valenciana val potenciar al màxim el desplegament d'una política sanitària global dirigida a atendre, des de les vessants més diverses, un concepte de salut integral, que abasta els aspectes educatiu, preventiu i assistencial.   
Dins d'aquesta actuació sanitària constitueix un aspecte de singular importància el concernent a la planificació familiar, que troba un dels seus àmbits de desplegament en els anomenats Centres de Planificació Familiar.   
Un aspecte de la política de foment d'aquesta mena de Centres és la concessió de subvencions, d'acord amb les disponibilitats pressupostàries, perquè aquests disposen dels equipaments adequats i dels recursos materials i humans més adients amb l'eficaç compliment de la funció sanitària.   
Per tot això, i d'acord amb el que disposen els articles 15 i 19 de la Llei 15/1985, de 30 de desembre, de Pressupost de la Generalitat Valenciana per a 1986,   
ORDENE:  
Article primer  
La Conselleria de Sanitat i Consum, dins els límits pressupostaris aprovats amb aquesta finalitat, concedirà subvencions per a tota mena de despeses, incloses les de personal, que origine el funcionament dels Centres de Planificació Familiar existents a la Comunitat Valenciana que reunesquen les condicions d'acreditació contingudes en l'Ordre de 30 de setembre de 1985, de la Conselleria de Sanitat i Consum.   
Article segon  
Les subvencions seran satisfetes amb càrrec als Capítols IV i VII, de la secció 10, servei 02 i programa 521 del pressupost de la Generalitat Valenciana per a 1986.   
Article tercer  
S'aproven les Bases reguladores del règim de subvencions previstes en aquesta Ordre i que hi figuren com a Annex I.   
DISPOSICIO FINAL  
Queda autoritzada la Direcció General de Salut i Assistència Primària per al desplegament i l'execució del que disposa aquesta Ordre, que vigirà l'endemà de la publicació en el Diari Oficial de la Generalitat Valenciana   
València, 12 de novembre de 1986.   
El Conseller de Sanitat i Consum,  
JOAQUIM COLOMER I SALA  
BASES REGULADORES DEL REGIM DE SUBVENCIONS DESTINADES A CENTRES DE PLANIFICACIO FAMILIAR  
Primera  
La concessió de les subvencions contemplades en l'article primer d'aquesta Ordre es farà d'acord amb l'ordre de prioritat següent:   
1. Centres dependents de l?Administració Local.   
2. Altres Centres de caràcter públic.   
3. Centres amb estatut de Fundacions Benèfico-Privades sense finalitat lucrativa.   
Segona  
Les subvencions només cobriran parcialment el cost de les activitats del Centre, i en la quantia que permetesquen les disponibilitats pressupostàries.   
Tercera  
Els Centres de Planificació Familiar interessats hauran de formalitzar la sol·licitud de subvenció mitjançant instància dirigida al Director General de Salut i Assistència Primària de la Conselleria de Sanitat i Consum, segons model que s'adjunta com a Annex II.   
La instància haurà d?anar acompanyada dels documents següents :   
a) Memòria explicativa sobre l'activitat del Centre, amb expressió de l'àmbit geogràfic d?actuació i la població a què atén.   
b) Relació del personal adscrit al Centre, amb expressió de nom. i cognoms, DNI, titulació o certificació d'experiència professional, tipus de contracte i data de contractació, lloc de treball, retribució i, si s'escau, documents de cotització a la Seguretat Social.   
c) Relació de la dotació de material que el Centre posseesca.   
d) Certificació de l'acord del Ple de la Corporació aprovant la sol·licitud de subvenció, quan es tractarà d'un Centre dependent de l?Administració Local.   
e) Pressupost d'ingressos i despeses del Centre objecte de la subvenció.   
f) Compte bancari on, si s'escau, haurà d'ingressar-se l'import de la subvenció.   
En cas de noves realitzacions d'obres, adquisició de materials o contractacions de personal, juntament amb la documentació abans esmentada, s'haurà d'acompanyar:   
g) Si es tractava d'obres, que hauran de ser exclusivament de caràcter menor, i referides a la conservació, la reparació o el manteniment, pressupost valorat on es detallarà el contingut i l'import signat per tècnic competent.   
h) En cas d?adquisició de material o equipament, pressupost signat i segellat com cal per les coses subministradores amb preu del cost per unitat i import total.   
i) Per a les possibles contractacions de personal, memòria detallada dels llocs de treball a cobrir, indicant-ne els contractes a formalitzar, titulació exigida i retribucions aplicables.   
Quarta  
Les instàncies, acompanyades dels documents indicats en la Base Tercera, es presentaran en els Serveis Territorials de Sanitat i Consum, corresponents a la província on tinga la seu el Centre de Planificació Familiar, o per qualsevol dels procediments establerts en l'article 66 de la Llei de Procediment Administratiu.   
El termini de presentació de sol·licituds serà de quinze dies hàbils a partir de l'entrada en vigor d'aquesta Ordre.   
Cinquena  
Acabat el termini de presentació, la Direcció General de Salut i Assistència Primària convocarà una Junta d?Avaluació presidida per un representant de l'esmentada Direcció General i composta per un representant de cada un dels Serveis Territorials de la Conselleria de Sanitat i Consum, per tal de realitzar l'estudi i la valoració de les sol·licituds presentades.   
La Junta d?Avaluació podrà demanar totes les informacions i la documentació addicional que considere necessàries, i elevarà després d?això les propostes al Director General de Salut i Assistència Primària, qui resoldrà sobre aquestes.   
Sisena  
La resolució recaiguda es comunicarà per escrit a l'interessat, amb l?expressió dels requisits que haja de complir o els documents que haurà d'aportar per tal de facilitar l'abonament de la subvenció concedida.   
Setena  
L'abonament de les subvencions es farà d'acord amb les condicions següents:   
a) El pagament es produirà una vegada justificat documentalment el dèficit real, desprès del tancament de l'exercici econòmic, essent la quantia definitiva a abonar la que resulte d'aplicar al susdit dèficit el percentatge que la subvenció inicialment concedida representava sobre el dèficit primerament pressupostat, i sempre amb el límit màxim de l'import concedit.   
Si es tractava de Centres dependents de Corporacions Locals, el pagament serà immediat a la resolució d?adjudicació i la Corporació haurà de presentar només, en el termini de quinze dies subsegüents a la notificació, carta de pagament que acredite el registre en la comptabilitat de l'ingrés de l'import de la subvenció, així com el certificat d'acompliment de la finalitat d'aquesta.   
b) Quan la subvenció tingués com a destinació contribuir al cost de noves obres o adquisicions de material o equipament, l'abonament s'efectuarà amb la presentació prèvia dels justificants acreditatius de què foren rebuts l'obra o el subministrament, i que foren satisfetes les obligacions econòmiques corresponents.   
En el supòsit de contractació de personal, si es tractava de Centres dependents de l'Administració Pública, n'hi haurà prou amb acreditar-hi que s'ha efectuat la contractació, mitjançant la còpia dels contractes i, si s'escau, comunicació sobre l'alta en la Seguretat Social. Per a la resta dels Centres, s'abonarà el 50% de la subvenció concedida als sis meses d'ençà de la contractació, i l'altre 50% als dotze mesos des del mateix termini, amb presentació prèvia, en tots dos casos, de les nòmines salarials i els butlletins de cotització a la Seguretat Social.   
El pagament de la subvenció només podrà ser avançat quan el beneficiari aportarà aval bancari que expressament garantesca l'acompliment de la finalitat de la subvenció en els mateixos termes concedits.   
Vuitena  
Les contractacions a què fa referència la base anterior hauran de fer-se dins d'aquest any 1986. D'altra banda, passats els sis mesos des de la concessió de la subvenció sense que aquesta haja estat justificada, la Conselleria podrà deixar-la sense efecte.   
Novena  
La Conselleria de Sanitat i Consum es reserva, amb caràcter general, el dret d'inspeccionar la destinació de la subvenció concedida.   
Els Centres subvencionats hauran de formalitzar la fitxa homologada d'avaluació d'activitats que establesca la Direcció General de Salut i Assistència Primària. En cas que no es complesca, la subvenció podrà ser revocada.   
ANNEX II  
SOL·LICITUD DE SUBVENCIO PER A CENTRES DE PLANIFICACIO FAMILIAR  
1. Centre de planificació familiar:   
Localitat: , c/   
2. Titularitat del Centre (Diputació, Ajuntament, etc...):   
3. Objecte de la subvenció que sol·licita:  
A) Per obres.  
Despesa total ptes.  
Definició: ptes.  
Subvenció sol·licitada = ptes.  
B) Per subministrament.  
Despesa total = ptes.  
Definició: ptes.  
Subvenció sol·licitada = ptes.  
C) Per contractació personal.  
Despesa total = ptes.  
Subvenció sol·licitada = Ptes.  
4. Total despesa per tots els conceptes: ptes.  
5. Total quantia subvenció sol·licitada: ptes.  
6. Documentació aportada (enumerar):   
El sotasignat, en representació de L'Entitat de què depèn el Centre, sol·licita subvenció per les despeses dalt indicades, de conformitat amb l'Ordre de d   
de 1986, de la Conselleria de Sanitat i Consum, i es compromet a aplicar els fons a la finalitat sol·licitada, a l'observança de les normes establertes en les Bases aprovades per aquesta disposició i de les instruccions o requeriments procedents de la Conselleria de Sanitat i Consum, en relació amb aquelles.  
Així mateix certifica, sota la seua responsabilitat, que són certes les dades presentades.  
 València, a d de 1986.  
(Segell i signatura de l'Entitat)